Štandardné a nadštandardné výhody Software Assurance
Štandardné výhody aktualizácie prihlášky k multilicenčnej EA zmluve:
•	dodávka softvéru od držiteľa autorských práv, 
•	možnosť presného naplánovania a rozloženia investícií pre budúce 3 roky s garantovanou cenou,
•	cenová výhodnosť v porovnaní s ďalšími licenčnými programami ako napr. Open, Select D, atď.,
•	v rámci Software Assurance dodávka a vlastníctvo najaktuálnejších licencií, ktoré sú uvedené na trh v dobe platnosti Software Assurance,
•	právo používať vždy najaktuálnejšie verzie produktov zahrnutých v multilicenčnej EA zmluve v rámci Software Assurance zabezpečí:
o	najnovšie technológie pre bezpečnosť a ochranu dát,
o	zvýšenie používateľskej produktivity,
o	zníženie celkových nákladov na vlastníctvo,
o	zníženie komplexnosti a komplikovanosti IKT prostredia pre používateľa.
•	možnosť používať jazykové verzie: slovenská, česká, anglická, maďarská, nemecká a taktiež MUI (Multilanguage user interface),
•	prihlášku ukončiť ako vlastník najaktuálnejších licencií, ktoré sú uvedené na trh v dobe ukončenia prihlášky,
•	licencie nie sú viazané na konkrétny počítač, môžu sa preniesť a v budúcnosti inštalovať na nadobudnuté počítače,
•	licencie ostatných produktov má zákazník možnosť nakupovať za najvýhodnejších cenových podmienok (cenová hladina Select D) prostredníctvom licenčnej zmluvy Microsoft Select, ku ktorej zákazník môže pristúpiť na základe zmluvy Microsoft EA,
•	výhodou zmluvy Select, otvorenej popri zmluve EA je, že zákazník nemusí plniť bodové limity tak, ako je to pri podpise klasickej zmluvy Select, t. j. zmluva Select podpísaná popri zmluve EA zákazníka nepodmieňuje k odberu produktov v určitej bodovej hodnote, ale zmluva mu garantuje nákup produktov, ktoré nie sú v zmluve EA zahrnuté v zľavnenej cenovej kategórii Select D,
•	zníženie nákladov na administráciu pri centrálnej správe softvéru,
•	zníženie nákladov na prevádzku informačných systémov pomocou štandardizácie,
•	možnosť prechodu na vyššiu verziu softvéru, počas celého trvania prihlášky s právom inštalovať verzie nadobudnuté počas trvania prihlášky aj po jej ukončení,
•	odstránenie problémov s nekompatibilitou súborov,
•	možnosť používať staršie verzie produktu, tzv. Downgrade,
•	udržať počas celej doby trvania prihlášky zmluvne dohodnutú pevnú cenu, 
•	možnosť zamerať zdroje oddelení informatiky na nasadenie a využívanie technológii a nie na administráciu čiastkových nákupov licencií,
•	prístup k vysoko kvalitným informáciám prostredníctvom TechNet Online Concierge Chat internetovému dialógu medzi používateľom a on-line poradcom spoločnosti Microsoft, 
•	TechNet Plus - prístup k riadeným diskusným skupinám Managed Newsgroups, kde sa môžu zákazníci poradiť s inžiniermi a vývojármi spoločnosti Microsoft, 
•	Microsoft Employee Purchase Program dostupný v rámci Software Assurance pre osobné počítače, 
•	administrácia a sledovanie využívania Software Assurance prostredníctvom web služby Microsoft Volume Licensing Services (MVLS), zákazníckym heslom chránených internetových stránok, ktoré slúžia na správu licencií.
Nadštandardné výhody aktualizácie prihlášky k multilicenčnej EA zmluve:
•	Microsoft Premier Support - na základe požiadavky Ministerstva dopravy, pôšt a telekomunikácii Slovenskej republiky je v rámci prihlášky poskytovaná podpora vyčleneným personálom spoločnosti Microsoft po dobu platnosti prihlášky v rámci samostatného popisu služieb a zmluvy Microsoft Premier Support, ktorej súčasťou je odborná pomoc a technická podpora zameraná najmä na:
o	strategické poradenstvo a konzultácie v oblasti nasadzovania a využívania zakúpených produktov Microsoft,
o	poskytovanie pomoci pri problémoch s konkrétnymi príznakmi, ktoré sa objavia pri práci s produktmi spoločnosti Microsoft a u ktorých sa dá primerane očakávať, že ich spôsobili produkty spoločnosti Microsoft,
o	postúpenie riešenia závažných technických incidentov dodávaných produktov, 
o	odborné poradenstvo pri nasadzovanie opráv a záplat (patch management),
o	avizácia o možných bezpečnostných ohrozeniach,
o	asistenčnú podporu - krátkodobé poradenstvo a konzultácie, ktoré nepokrýva podpora pri riešení problémov, a rovnako v súvislosti s otázkami návrhov, vývoja a zavedenia riešení v rámci časových možností vyčleneného personálu.
•	Office Proffesional - súčasťou prihlášky je aj možnosť využívania Office Pro v objeme 7% z celkového počtu Office Std zaradených do prihlášky EA,
•	Poskytované školiace programy Microsoft:  
o	školiace technické semináre v školiacich strediskách Microsoftu,
o	školenia v autorizovaných školiacich strediskách na základe školiacich poukazov Software Assurance, Microsoft Certified Technical Education Center (CTEC),
o	eLearningové vzdelávacie programy pre Windows a Office XP a Office 2003.
•	Produktové semináre - pravidelné odborné produktové semináre určené inštitúciám zaradeným do multilicenčnej EA zmluvy,
•	Microsoft pracovné stretnutia pre štátnu správu - pravidelné štvrťročné pracovné stretnutia pre kontaktné osoby a odborníkov organizácií zaradených do multilicenčnej EA zmluvy (Microsoft government workshop),
•	Program domáceho používania - umožňuje zamestnancom organizácií, ktoré majú Software Assurance pre osobné počítače, inštalovať na domácich počítačoch produkty programového balíka Microsoft Office Professional Edition 2003. Tento softvér môžu používať na súkromné účely a platia iba za médiá, poštovné a balné. Microsoft Office Professional Edition 2003 zahrnuje Word 2003, Excel 2003, Outlook 2003, PowerPoint 2003, Access 2003, Publisher 2003, InfoPath 2003. Pre každý licencovaný počítač je takto možné použiť jednu licenciu z Programu domáceho používania (Home Use Program),
•	Odborné poradenstvo a konzultácie prostredníctvom Microsoft Technical account manažérov.